cyanic-selkie/wikianc huggingface dataset:
Ճակատային բիլթ
Վնասում
Ճակատային բլթի վնասումը կարող է առաջանալ մի շարք ձևերով և հանգեցնել տարբեր հետևանքների։ Անցումային իշեմիկ նոպաները (TIAs), որոնք նաև հայտնի են որպես մինի ինսուլտներ, և մեծահասակների ինսուլտները(գլխուղեղի ինֆարկտ)՝ 65 և  բարձր տարիքային շրջանում, ճակատային բլթի վնասման ընդհանուր պատճառներն են։ Այս ինսուլտները և մինի  ինսուլտները կարող են առաջանալ ուղեղի արյան հոսքի մատակարարման խանգարման,դադարեցման  կամ ուղեղային զարկերակի անևրիզմայի պատռման հետևանքով։ Վնասվածքի մյուս ուղիները ներառում են ուղեղի տրավմատիկ վնասվածքները, որոնք առաջացել են դժբախտ պատահարներից հետո, ախտորոշումները, ինչպիսիք են Ալցհեյմերի հիվանդությունը կամ Պարկինսոնի հիվանդությունը (առաջացնում են տկարամտության ախտանիշներ), ճակատային բլթի էպիլեպսիա(ցանկացած տարիքում) ։ Շատ հաճախ, ճակատային բլթի վնասումը պրենատալ(նախածննդյան) շրջանում հղիի կողմից  ալկոհոլի չարաշահման արդյունք է։
Ախտանիշներ
Հետևանքները, որոնք ավելի քիչ են նկատվում, նույնպես բազմազան են։ Կոնֆաբուլացիան կարող է լինել «քիչ տարածված» էֆեկտը։ Կոնֆաբուլացիայի դեպքում ինչ-որ մեկը կեղծ տեղեկատվություն է տալիս՝ պահպանելով համոզմունքը, որ դա ճշմարտություն է։ Քիչ թվով հիվանդների մոտ կարելի է նկատել ոչ բնորոշ կենսուրախություն։ Այս էֆեկտը հիմնականում նկատվում է ուղեղի աջ ճակատային բլթի  վնասվածքներով հիվանդների մոտ ։
Մեկ այլ հազվադեպ էֆեկտ է կրկնապատկվող պարամնեզիան, որի դեպքում հիվանդները կարծում են, որ այն վայրը, որտեղ նրանք ներկայումս ապրում են, այլ վայրում գտնվող տեղի  կրկնօրինակն է։ Նմանապես, նրանք, ովքեր զգում են Կապգրասի համախտանիշը ճակատային բլթի վնասումից հետո, կարծում են, որ «փոխարինողը» վերցրել է մտերիմ ընկերոջ, ազգականի կամ այլ անձի ինքնությունը և ներկայանում է որպես այդ անձ։ Այս վերջին էֆեկտը հիմնականում նկատվում է շիզոֆրենիայով  հիվանդների մոտ, ովքեր ունեն նաև ճակատային բլթի նյարդաբանական խանգարումներ ։
ԴՆԹ-ի վնասում
Մարդու ճակատային բլթի կեղևում գենի էքսպրեսիան նվազում է 40 տարեկանից սկսած՝ հատկապես 70 տարեկանից հետո դառնալով բավականին արտահայտված ։ Այս հավաքածուն ներառում է գեներ, որոնք ունեն սինապտիկ պլաստիկության հիմնական գործառույթներ և կարևոր են ուսուցման և հիշողության, վեզիկուլյար տրանսպորտի և միտոքոնդրիալ ֆունկցիայի համար։ Ծերացման ընթացքում ԴՆԹ-ի վնասումը նկատելիորեն ավելանում է գեների պրոմոտորներում, որոնց էքսպրեսիան ճակատային բլթի կեղևում նվազում է։ Նեյրոններում այս պրոմոտորները օքսիդատիվ սթրեսից ընտրողաբար վնասվում են ։
ՄԻԱՎ-ով պայմանավորված նյարդաճանաչողական խանգարումներ ունեցող անհատների կեղևի ճակատային բլթում կուտակվում են միջուկային և միտոքոնդրիալ վնասված ԴՆԹ-ները ։
Գենետիկա
Հոգեկան առողջության ազգային ինստիտուտի զեկույցում ասվում է, որ (COMT) գենի տեսակը, որը նվազեցնում է դոֆամինի ակտիվությունը նախաճակատային(պրեկորտալ) հատվածի կեղևում։ Այն պայմանավորվում է ցածր աշխատունակությամբ, գլխուղեղի տվյալ հատվածի ոչ արդյունավետ աշխատանքով, հետևաբար ազդում է հիշողության,կենտրոնացման վրա,ինչպես նաև հանդիսանում է շիզոֆրենիայի բարձր ռիսկի գործոն ։
Հոգեվիրաբուժություն
20-րդ դարի սկզբին առաջին անգամ հոգեկան հիվանդությունների բուժումն առաջարկել է պորտուգալացի նյարդաբան Էգաս Մոնսը, ներառում էր ճակատային բլիթը լիմբիկ համակարգի հետ կապող ուղիների վնասումը։ Ճակատային լոբոտոմիան (երբեմն կոչվում է ճակատային լեյկոտոմիա) նվազեցնում էր անհանգստությունը՝ բթացնելով սուբյեկտի զգացմունքները, կամքը և անհատականությունը։ Այս հոգեվիրաբուժական միջամտությունը զուգորդվեց ծանր կողմնակի ազդեցություններով և 7,4-ից 17 տոկոս մահացությամբ ։ Ճակատային լոբոտոմիան մահացել է որպես հոգեբուժական բուժում։ Ավելի ճշգրիտ հոգեվիրաբուժական պրոցեդուրաներ դեռևս կիրառվում են, թեև հազվադեպ։ Դրանք կարող են ներառել առջևի կապսուլոտոմիա կամ երկկողմանի ցինգուլոտոմիա և կարող են օգտագործվել շիզոֆրենիայի կամ դեպրեսիայի բուժման նպատակով։
Գործողության տեսություն
Ճակատային բլթի գործողության տեսությունները կարելի է բաժանել չորս խմբի ՝
Մյուս տեսությունները ներառում են՝
Կարելի է ընդգծել, որ վերը նկարագրված տեսությունները տարբերվում են իրենց ուղղությամբ, որոշակի գործընթացներով/համակարգերով կամ կառուցվածքվ։ Ստուսը (1999) նշում է, որ միատարրության(մեկ կառուցվածքի) կամ տարասեռության (բազմաթիվ գործընթացներ/համակարգեր) հարցը կարող է ներկայացնել իմաստաբանության և/կամ թերի ֆունկցիոնալ վերլուծության խնդիր, որ թե անլուծելի երկփեղկություն(էջ 348)։ Այնուամենայնիվ, հետագա հետազոտությունները ցույց կտան, ճակատային բլթի հասանելիությունը ֆունկցիայի միասնական տեսությունը, որը լիովին բնութագրում է գործառույթների բազմազանությունը։
Այլ պրիմատներ
Շատ գիտնականներ կարծում էին, որ ճակատային բիլթը մարդկանց մոտ անհամաչափ է մեծացած մյուս պրիմատների համեմատ։ Ենթադրվում էր, որ այն մարդկային էվոլյուցիայի կարևոր հատկանիշ է և դիտվում էր որպես մարդու տարբերման հիմնական պատճառ  մյուս պրիմատներից։ Այնուամենայնիվ, մեծ կապիկների վերաբերյալ այս տեսակետը վիճարկվել է նեյրոպատկերավորման ուսումնասիրություններից հետո։ Օգտագործելով մագնիսա ռեզոնանսային շերտագրություն՝ մարդկանց ճակատային բլթի  ծավալը որոշելու համար, գոյություն ունեցող կապիկների բոլոր տեսակների հետ համեմատելով, պարզվել է, որ մարդու ճակատային բիլթը համեմատաբար մեծ չէ, քան մյուս մեծ կապիկներինը ։ Փոխարենը, երևում է, որ մարդկանց ավելի բարձր ճանաչողականությունը կապված է նյարդային ուղիների ավելի մեծ կապի հետ, որոնք չեն ազդում  ծավալի վրա ։
Արտաքին հղում
Կատեգորիա:Մարդու անատոմիա Կատեգորիա:Նյարդաբանություն Կատեգորիա:Նյարդախտաբանություն Կատեգորիա:Գլխուղեղ Կատեգորիա:Գլխուղեղի մեծ կիսագնդեր Կատեգորիա:Անատոմիա Կատեգորիա:Նյարդային համակարգ Կատեգորիա:Նեյրոգիտություն Կատեգորիա:Հոգեբանություն
Սողոմոն Սողոմոնյան (գրականագետ)
Սողոմոն Սողոմոնյան, հայ գրականագետ, բանասիրական գիտությունների դոկտոր, ՀԽՍՀ գիտության վաստակավոր գործիչ (1967 թ.), պրոֆեսոր (1967 թ.-ից), ԽՍՀՄ գրողների միության անդամ 1938 թ.-ից, Հայրենական Մեծ պատերազմի մասնակից։ ԽՄԿԿ անդամ 1938 թվականից։
Կենսագրություն
Ծնվել է Արցախի Գետաշեն գյուղում։ 1928 թ.-ին ավարտել է Բաքվի թիվ 22 իննամյա դպրոցը, 1931 թ.-ին Երևանի պետական համալսարանի պատմագրական ֆակուլտետը։ 1931 - 1933 թթ.-ին աշխատել է Աշտարակում, սկզբում որպես ժողկրթբաժնի վարիչ, ապա «Այգեգործ» թերթի քարտուղար։ 1933 թ.-ին սովորել է Լենինգրադի գեղարվեստագիտության պետական ակադեմիայի արևմտաեվրոպական գրականության բաժնում։ Այնուհետև աշխատել է Երևանի մանկավարժական ինստիտուտում` որպես բանասիրական ֆակուլտետի դեկան, արտասահմանյան գրականության ամբիոնի վարիչ և եվրոպական գրականության ավագ դասախոս։ Միաժամանակ դասախոսել է Երևանի պետական համալսարանում և Վ. Բրյուսովի անվան ռուսաց և օտար լեզուների մանկավարժական ինստիտուտում։ 1941 - 1946 թթ.-ին ծառայել է խորհրդային բանակում, Մասնակցել Հայրենական Մեծ պատերազմին, որի ընթացքում վաստակել է մայորի կոչում։ 1946 - 1947 թթ.-ին եղել է «Սովետական գրականություն և արվեստ» ամսագրի խմբագիրը և Հայաստանի գրողների միության վարչության քարտուղար։ 1947 թ.-ին «Ռոմանտիկական դրամայի տեսությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1966 թ.-ին «Ժամանակակից հայ պոեզիան» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ 1971 թ.-ից Երևանի պետական համալսարանի արտասահմանյան գրականության ամբիոնի վարիչն էր։ Պարգևատրվել է Հայրենական Մեծ պատերազմի երկրորդ աստիճանի և Աշխատանքային կարմիր դրոշի շքանշաններով։ Մահացել է Երևանում ։ Նրա աշխատությունները մինչ օրս ծառայում են որպես բուհական դասագրքեր։
Մահացել է 1978 թվականի օգոստոսի 28-ին Երևանում, թաղված է Կոմիտասի անվան զբոսայգու պանթեոնում։
Աղբյուրներ
Կատեգորիա:Հայ գրականագետներ Կատեգորիա:1907 ծնունդներ Կատեգորիա:1978 մահեր Կատեգորիա:Երևան քաղաքում մահացածներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Բանասիրական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Հայ պրոֆեսորներ Կատեգորիա:ԽՄԿԿ անդամներ Կատեգորիա:ՀԽՍՀ գիտության վաստակավոր գործիչներ Կատեգորիա:ԽՍՀՄ գրողների միության անդամներ Կատեգորիա:Կոմիտասի անվան պանթեոնում թաղվածներ
Սերգիյ Ռադոնեժսկու տաճար (Նիժնի Տագիլ)
Սերգիյ Ռադոնեժսկու տաճար (Храм Сергия Радонежского), ռուս ուղղափառ եկեղեցու Նիժնետագիլյան համայնքի տաճար, որը գտնվում է Նիժնի Տագիլ քաղաքի Տագիլշինյան շրջանի Մետալուրգների փողոցում։
Պատմություն
Տաճարը հիմնադրվել է 2000 թվականի սեպտեմբերի 25-ին Նիժնի Տագիլի մետալուրգիական կոմբինատի ղեկավարության խնդրանքով։ Տաճարի հիմքում առաջին քարը դրել են քաղաքագլուխ Ն. Ն. Դիդենկոն, Սվերդլովսկի մարզի նահանգապետ  Է. Է. Ռոսսելը, Նիժնետագիլսկի մետալուրգիական կոմբինատի գլխավոր տնօրեն Սերգեյ Նոսովը և Մոսկվայի ու Համայն Ռուսիո պատրիարք Ալեքսի II-ը։ Տաճարի կառուցման համար ընտրվել է եկատերինբուրգցի ճարտարապետ   Վ. Ի. Սիմինենկոյի նախագիծը, իսկ կապալառուն եղել է «Տագիլշին» տրեստը։
Տաճարի կառուցումը սկսվեց 2001 թվականին, այն ֆինանսավորում էին Նիժնի Տագիլի մետալուրգիական կոմբինատը,  «Եվրազհոլդինգը» և Եկատերինբուրգի թեմը, որի մասին հիշատակվում  է եկեղեցու պատին փակցված հուշատախտակին։  2003 թվականի սեպտեմբերի 25-ին  իրականացվեց տաճարի խաչերի և գմբեթի օծումը։ Տաճարի ամբողջական օծումը իրականացվել է 2004 թվականի հոկտեմբերի 22-ին, այն կատարել են Եկատերինբուրգի և Վերխոտուրսկի արքեպիսկոպոս Վիկենտիի, Սերգիևո-Պասադսկի եպիսկոպոս Ֆեոգնոստի և Բրյանսկի ու Սեվսկի արքեպիսկոպոս Ֆեոֆիլակտի կողմից։
Տաճարի ճարտարապետություն
Տաճարի Ռուս-բյուզանդական ճարտարապետությունում առկա են նաև Դասականության հիմնադրույթներ և 19-20-րդ դարերի շրջանի եկեղեցական ճարտարապետության ավանդույթներ։ Շատ գաղափարներ վերցվել են 1963 թվականին քանդված Վիյսկո-Նիկոլսկի եկեղեցու  պատկերներից։
Տաճարի շենքը ունի խաչաձև գմբեթավոր քաղաքային եկեղեցու տեսք, կառուցված է բարձր գետնախարսխի վրա, նախատեսված է 800 մարդու համար։ Այն բաղկացած է քառակուսի քառաքայլ  հիմնական ծավալից, կիսաշրջանաձև ելուստից  գմբեթից և սեղանատնից։ Գերիշխող զանգակատունը 40 մետր բարձրությամբ, հասնում է մինչև խաչին։ Գմբեթի տանիքը ունի արտահայտիչ զարդաքանդակներ, որոնք պսակազարդված են սոխագմբեթներով։
Տաճարն ունի 11 զանգ` 6 կգ-ից մինչև 1,5 տոննա քաշով։ Ընդհանուր առմամբ, եկեղեցին ունի յոթ գմբեթ։ Եկեղեցու շինությունն ունի երեք մուտք։ Տաճարը նկարազարդել են մոսկվացի արվեստագետները` ըստ Ռուսաստանի վաստակավոր նկարիչ Վ. Պավլովի էսքիզների։
Արտաքին հղումներ
Կատեգորիա:2003 հիմնադրումներ Ռուսաստանում Կատեգորիա:Ռուսաստանի պաշտամունքային կառույցներ
The Adventures of Mimi (DVD)
Պատմություն
Համերգը ձայնագրվել է շրջագայության ժամանակ՝ 2006 թվականին։ Այն ձայնագրվել է Honda Center֊ում, Անհայմում՝ Կալիֆորնիայում 2006 թվականի հոկտեմբերի 8֊ին։ Սա Մերայայի առաջին թողարկումն է, որը լույս է տեսել նրա «#1’s» տեսահոլովակների հավաքածուից հետո ։
Կոմպոզիցիաների ցանկ
Ձայնասկավառակ 1
Բոնուսային առաջարկ՝
Ձայնասկավառակ 2
Ծանոթագրություններ
Կատեգորիա:2007 ալբոմներ
Սուրեն Պետրոսյան
Սուրեն Բոնդոյի Պետրոսյան, հայ ժայռագրագետ-ճարտարապետ, Հայաստանի ժայռապատկերների ուսումնասիրող, «Էություն» ոգեգաղափարական համակարգի համահիմնադիրներից մեկ ։ Եղել է «Հիդրոնախագիծ» համամիութենական ինստիտուտի հայկական մասնաճյուղի ճարտարապետը, Տաթևի և Շամբի հիդրոէլեկտրակայանների նախագծերի հեղինակն է ։
Կենսագրություն
Ծնվել է 1921 թվականին։ Ավելի քան 20 տարի (1963-1985 թթ.) զբաղվել է ներկա Հայաստանի տարածքի ժայռապատկերների հայտնաբերմամբ ու դրանք թղթին հանձնելով։ Այս աշխատանքի արդյունքում նրա պահուստում կուտակվել են հազարավոր պատկերներ, որոնց մի փոքր մասն է ներկայացվել հանրությանը ։
Սուրեն Պետրոսյանը հղացել է քարարվեստի թանգարան՝ Քարադարան հիմնելու գաղափարը ։ Սուրեն Պետրոսյանի ժայռապատկերների հավաքածուն պարունակում է ավելի քան 15 հազար արտանկար, որոնց մի մասը 1986 և 1992 թթ. ներկայացրել է ցուցահանդեսներով ։ Այդ ժայռապատկերների հենքով նա կազմել է աղյուսակներ, որոնցում համադրված են հայոց և հունական այբուբենների տառանշաններն ու դրանց ժայռափորագիր նմանակները։ Ըստ նրա, հնագույն այս այբուբենները ծագել են Հայկական լեռնաշխարհում և Էգեյան ծովի ափին՝ 5-7 հազար տարվա հնություն ունեցող գաղափարագրերի հիման վրա ։
Վախճանվել է 2000 թվականին։
Սուրեն Պետրոսյանի գործը 1987 թվականից շարունակեց աստղաֆիզիկոս, պատմաբան, պ.գ.թ. Կարեն Թոխաթյանը։ Նա 2000 թ. հիմնեց «АRАRА-Т»՝ «Ժայռապատկերների ուսումնասիրության հայկական ակադեմիա» ՀԿ։
Ծանոթագրություններ
Կատեգորիա:1921 ծնունդներ Կատեգորիա:2000 մահեր Կատեգորիա:Հայ ճարտարապետներ Կատեգորիա:Հայկական ժայռապատկերների ուսումնասիրողներ
Կախարդ (ծառ)
Կախարդ (Wiedźmin), հարթ թեղի, որ աճում է Լեհաստանի Կոմորով գյուղում (Լյուբուշի վոյեվոդություն)։ Համարվում է Եվրոպայի ամենամեծ թեղին, պաշտոնապես փաստաթղթավորված է։
Ծառի անվանումը տրվել է Անջեյ Սապկովսկու «Կախարդը» սագայի պատվին. անունը տրվել է համաժողովրդական քվեարկության արդյունքում։ Ծառի երկրորդ անվանումը՝ Միեշկո, տրվել է լեհ իշխան Միեշկո I-ի պատվին և կիրառվում է տեղի անտառաբնակների կողմից։
Չափեր
Թեղին կարճ հասակ ունի, սակայն հաստաբուն է. ծառաբնի բարձրությունը հասնում է 5 մ-ի։ Բնի շրջագծի երկարությունը 1.3 մ բարձրության վրա հասնում է 930 սմ-ի (2011 թվականի տվյալներ)։ Ծառի բարձրությունը 19 մ է, չնայած նախկինում նրա բարձրությունը եղել է 35.5 մ։ Այդպիսի տարբերության պատճառը 2004 թվականի ամպրոպն է եղել, որի ժամանակ կայծակը հարվածել է ծառին ու ոչնչացրել պսակի կեսը։ Ծառի տարիքը 2016 թվականին դենդրոմասնագետների կողմից գնահատվել է 463 տարեկան։
Ծառը հիշատակվում է Լեհաստանի ամենահին ծառերի ցանկում (1992), որը կազմել է Կեսար Պացինյակը։ 1984 թվականի տվյալներով ծառի բարձրությունը հասել է 35 մ-ի, ծառաբնի տրամագծի երկարությունը՝ 887 սմ-ի, իսկ տարիքը գնահատվել է 431 տարեկան։
Կարգավիճակ
Կախարդը բնության հուշարձան է 1971 թվականից ։ Այն գտնվում է Կոմորուվ բնակավայրում՝ Վյազովայա Թեղուտ փողոցում (մինչև 2017 թվականը փողոցը կրել է պետական, ռազմական գործիչ Կարոլ Սվերչևսկու անունը) ։ Ծառի մոտ տեղադրված է մետաղական ցանց այն վանդալներից պաշտպանելու համար։ Ծառի մոտով է անցնում «Ապաշխարանքի խաչերի արահետը Օդերի երկու ափերով» ։
Ջոն Հենքոկ
Ջոն Հենքոկ (John Hancock, ), ամերիկյան քաղաքական գործիչ, Ամերիկյան հեղափոխության կողմնակից։ Հենքոկը զբաղեցնում էր Երկրորդ մայրցամաքային կոնգրեսի նախագահի պաշտոնը, դարձել է Մասաչուսեթս նահանգի առաջին նահանգապետը։ Ամերիկյան մշակույթյում մեծ անուն ձեռք բերեց ԱՄՆ-ի անկախության հռչակագրի տակ հատկապես խոշոր ստորագրություն դնելու համար։
Մանկություն և պատանեկություն
1742 թվականին Հենքոկի հայրը մահանում է և Ջոնը մնում է իր հորեղբոր՝ անզավակ Թոմաս Հենկոկի խնամակալության տակ, հաջողակ առևտրական, որը լինելով Մասաչուսեթսի ամենահարուստ մարդկանցից մեկը, ապրում էր իր կնոջ Լիդիայի հետ Հենքոկների առանձնատանը, Բոստոնում։
1750 թվականին Բոստոնի լատինական դպրոցն ավարտելուց հետո, Ջոնն ընդունվում է Հարվարդի համալսարան, որն ավարտում է 1754 թվականին բակալավրի աստիճանով։ Կրթություն ստանալով, նա աշխատում է իր հորեղբոր մոտ՝ փորձ ստանալով ապագա համագործակցության համար։ 1760-1761 թվականներին Հենքոկն ապրում է Անգլիայում, զբաղվելով իր հորեղբոր նավաշինական բիզնեսի հաճախորդների և մատակարարների հետ հարաբերությունների ամրապնդմամբ։ 1763 թվականին նա լիիրավ գործընկեր է դառնում։ Իր հորեղբոր հիվանդության պատճառով Ջոնն առաջատար դիրք է զբաղեցնում բիզնեսում։ 1764 թվականի օգոստոսին Թոմաս Հենքոկը մահանում է, և Ջոնը դառնում է վերջինիս գործի ղեկավարը և առանձնատան սեփականատերը, դառնալով Ամերիկայի ամենահարուստ մարդկանցից մեկը։
Կարիերայի սկիզբ
Մինչդեռ անգլիացի վաճառականներն ամբողջովին տուրքեր էին վճարում ներմուծման համար, գաղութները ոչ միայն խուսափում էին դրանց վճարումներից, այլև զբաղվում էին էժան շաքարի և կերամաթի մաքսանենգությամբ ֆրանսիական տիրույթներով։ Հենքոկին հաջողվում էր մաքսանենգությամբ անցկացնել մոտ 1.5 միլիոն գալլոն կերամաթ, որի համար նա պետք է վճարեր 37 հազար ֆունտ տուրք, սակայն կորումպացված մաքսատան չինովնիկները ստանում էին ընդամենը տարեկան 2000 ֆունտ։
1765 թվականին Հենքոկը զբաղեցնում է իր հորեղբոր տեղը բոստոնյան 5 ընտրյալներից։ Սկզբում նա ուշադրություն չի դարձնում նոր հարկերի խնդրի վրա, քանի որ հենց ինքը հաճախ է խուսափում դրանց վճարումից։ Սակայն ավելի ուշ նրա բիզնեսը ստիպում է նրան դեմ դուրս գալ Զինանշանի հարկահավաքչության ակտի դեմ։ Ֆինանսական առումով բրիտանական բոյկոտը սկսվեց ճիշտ ժամանակին, քանի որ դրա սեփական պարտքը Լոնդոնում սպառվել էր և այն հնարավորություն չուներ այնտեղ ապրանքներ գնելու համար։ Այն հայտնեց Լոնդոնում գտնվող իր գործընկերներին, որ չի պատրաստվում վճարել վերջիններիս այնքան ժամանակ, քանի դեռ ակտը մնում է ուժի մեջ։ Դրանից հետո նրա գործընկերները նույնպես միացան նրա բողոքին։ 1766 թվականի մայիսին Հենքոկի նավերից մեկը լուր հայտնեց, որ ակտը չեզոքացված է ։
Մայիսին Հենքոկն ընտրվել է Մասաչուսեթս գաղութի Գլխավոր դատարանում. Նահանգապետը պահանջեց դատարանից, որպեսզի ակտի դեմ բողոքող ցուցարարներին կոչեն արդարադատության։ Ի պատասխան դրան, Ջեյմս Օտիս կրտսերը և Սեմյուել Ադամսը անսամբլեայի միջոցով օրինագիծ ընդունեցին, որը ցուցարարներին լիակատար համաներում ապահովեց։
Ի պատասխան դրա խորհրդարանը բարձրացրեց արտաքին հարկերը։ Տաունշեդյան ակտը նոր տուրքեր սահմանեց զանազան ապրանքների վրա։ Ընդունվում է Հենքոկի կողմից առաջարկված անգլիական ապրանքների դեմ մասնակի բոյկոտը։ Նրա ևս մեկ առաջարկ՝ սկսել արտադրել ապրանքներ, որոնք արգելված է արտադրել գաղութներում, նույնպես աջակցություն է ստանում։ Տաունշեդյան ակտի ուժի մեջ մտնելուց հետո Հենքոկը հայտարարեց, որ չի թողնելու մաքսատան ծառայողներին բարձրանալ իր նավերի վրա։
1770 թվականի մայիսին «Բոստոնյան կոտորածից» հետո ստեղծվում է կոմիտե, որին անդամագրվում է նաև Հենքոկը։ Կոմիտեի նպատակն էր հանդիպել նահանգապետ Հաթչինսոնի և գնդապետ Դելրիմպլի հետ։ Հենքոկը հայտնում է գնդապետին, որ իրեն աջակցում են ավելի քան 4000 հոգի, որոնք պատրաստ են զենք վերցնել։ Հաթչինսոնը և Դելրիմպլը հասկանում են, որ դա բլեֆ է, սակայն գնդապետը հանում է իր երկու գնդերը։
Սեմյուել Ադամսի համբավը բավականին վատացավ արյունահեղությունից հետո և Ջոն Հենքոկը հայտնեց, որ «այլևս երբեք ոչ մի գործ չի ունենա Ադամսի հետ»։
Մշտական առևտուրը և մաքսանենգությունն օգնում էին Հենքոկին միջոցներ հայթայթել բրիտանական իշխանությունների դեմ պայքարելու համար։ Նրա ֆինանսական ազդեցության մասին բոստոնցիները կատակում էին. « Սեմ Ադամսը նամակներ է գրում (թերթերում), իսկ Ջոն Հենքոկը վճարում է փոստային ծախսերը»։
«Լիբերթի» նավի գործը
1768 թվականի մայիսին Հենքոկի նավերից մեկը՝ «Լիբերթին», ժամանեց Բոսթոնի նավահանգիստ բեռնված մադերայով։ Մաքսատան աշխատակիցներն իրականացրին նավի զննում միայն հաջորդ առավոտյան, երբ պարզվեց, որ նավը բեռնված է ավելի քիչ քան 1/4 մասը։ Առևտրային գործակալները հայտարարեցին, որ գիշերը գինին չի բեռնաթափվել։ Մեկ ամիս անց, երբ նավահանգստում կանգնած էր թագավորական նավատորմի զինվորական նավը, մաքսատան աշխատակիցներից մեկը հայտարարեց, որն վերջինիս բռնությամբ էին պահում «Լիբերթիի» վրա և մահվան սպառնալիքով արգելեցին պատմել դրա մասին։ Կատաղած ամբոխը հավաքվեց այն տների մոտ, որտեղ ապրում էին մաքսատան աշխատակիցները, ջարդեցին նրանց պատուհանները և սպառնում էին հաշվեհարդար տեսնել, եթե վերջիններս չվերադարձնեն նավը։
Հենքոկին հաջողվեց ազատել «Լիբերթին» նախքան գործն անցավ դատարան։ Օտիսը և Ադամսը մեղադրեցին վերջինիս կառավարության առջև անձնատուր լինելու մեջ, ինչին Հենքոկը պատասխանեց նավը ստանալու հրաժարականով։ Օգոստոսին բոլոր մեղադրանքները հանվել էին, սակայն նավը բռնագրավվեց։ Նոյեմբերին, բրիտանական զորքերի ժամանումից հետո, Հենքոկը նորից ձերբակալվեց «Լիբերթիի» վրա մաքսանենգ ապրանքներ հայտնաբերելու մեղադրանքով։ 3 ամիս անց, ականատեսների ցուցմունքների բացակայության պատճառով, նա արդարացվեց։ 1769 թվականի փետրվարին Լիբերթիի հետ կապված իրադարձությունները բերեցին նրան, որ խորհրդարանը հրամայեց Մասաչուսեթսի նահանգապետին կիրառել 1534 թվականի Դավաճանության մասին ակտը, որը նախատեսում էր բոլոր կասկածելի դեմքերին արտաքսել ուղիղ Անգլիա ։
«Լիբերթին» զինվել էր և պարեկ դուրս եկել՝ փնտրելով մաքսանենգերին։ Նավի հաճախակի զննումները և առգրավումները ցասման մեջ բերեցին Նյուպորտի առևտրականներին, որոնք ավազակախումբ ուղարկեցին՝ նավն այրելու համար։
Հեղափոխության սկիզբ
Սկզբում Ջոն Հենքոկը միայն ֆինանսավորում է մոլեգնող բողոքը, սակայն ավելի ուշ դառնում է բրիտանական ղեկավարման բացահայտ քննադատ. 1774 թվականի մարտի 5-ին «Բոստոնյան կոտորածների» 4-րդ տարելիցին, նա ճառ է արտասանում, որտեղ խիստ քննադատում է Բրիտանիային։ Նույն տարում նա միաձայն ընտրվում է Մասաչուսեթսի գավառական կոնգրեսի նախագահ և ղեկավարում է անվտանգության կոմիտեն, որը բացվել էր կոնգրեսի օրոք։ Նրա, այդ պաշտոնին գտնվելու ժամանակ Մասաչուսեթսը կարողացավ ապահովել և պատրաստել մի քանի ստորաբաժանում աշխարհազորայիններ, որոնք պատրաստ են արտակարգ մոբիլիզացիային։ Բացի այդ թեյի ներկրման բոյկոտը, որը ներկրվում էր Բրիտանիայից՝ բրիտանական Օստ-հնդկական ընկերության կողմից, հետագայում բերեց «Բոստոնյան թեյախմության»։
1775 թվականի հունվարին բրիտանական իշխանությունները որոշում կայացրին Հենքոկի ձերբակալության մասին։ 1775 թվականին Ջոն Հենքոկ և Սեմյուել Ադամսը, ներկա գտնվելով գավառի կոնգրեսին Կոնկորդում, Մասաչուսեթս, վտանգավոր համարեցին Բոստոն վերադառնալը, և ձերբակալումից խուսափելու համար, թաքնվեցին Հենքոկի տանը Լեկսինգթոնում Մասաչուսեթս։ 1775 թվականի ապրիլի 18-ին գեներալ Թոմաս Հեյջը բրիտանական զինվորների ջոկատ ուղարկեց Կոնկորդ, որպեսզի գրավի և ոչնչացնի զինամթերքի պահեստը, որը պատրաստվել էր հայրենասերների կողմից։
Ջոզեֆ Ուորենը Բոստոնից սուրհանդակ ուղարկեց Լեկսինգթոն, որպեսզի զգուշացնի Հենքոկին և Ադամսին նրանց հնարավոր ձերբակալության մասին բրիտանական զորքերի կողմից։ Վարկածներից մեկի համաձայն Փոլ Ռևիրը հաղորդագրությունը հասցրեց մոտավորապես կեսգիշերին, բրիտանական զորքերի հենց Լեկսինգթոն մոտենալուց առաջ։ Մեկ այլ վարկածի համաձայն՝ մարդը, ով Հենքոկին և Ադամսին հայտնեց մոտակա հարձակման մասին, Պրեսքոթն էր։ Հենքոկը լինելով ոստիկանության գնդապետ, պատրաստ էր հակահարված տալ անգլիացիներին, սակայն Ադամսը համոզեց նրան, որ նա ավելի մեծ արժեք ունի որպես քաղաքական լիդեր, քան թե որպես զինվոր։ Հենքոկը և Ադամսը փախուստի դիմեցին Լեկսինգտոնից, երբ քաղաքում կրակոցներ սկսվեցին։ Շուտով, մարտն ավարտելուց հետո, Գեյջը պրոկլամացիա հրատարակեց, որտեղ ներում էր խոստանում բոլոր նրանց, ովքեր ճանաչում են բրիտանական թագի իրավունքները, բացի Հենքոկից և Ադամսից։ Նրանց այդպես առանձնացնելով, նա զգալիորեն բարձրացրեց վերջիններիս համբավը հայրենասերների մոտ։
Մայրցամաքային կոնգրես
1775 թվականի մայիսի 24-ին Հենքոկն ընտրվեց Երկրորդ մայրցամաքային կոնգրեսի նախագահ, ստանձնելով Պեյտոն Ռանդոլֆի լիազորությունները, այն բանից հետո, երբ Հենրի Միդլթոնը հրաժարվեց ընտրվելուց։ Հենքոկը զբաղեցնում էր նախագահի պաշտոնն անկախության համար մղված պայքարի ամենասև օրերին, այդ ժամանակ Ջորջ Վաշինգտոնը պարտություն էր կրում Նյու Յորքի և Նյու Ջերսիի կոմպանիայի ժամանակ, իսկ Մեծ Բրիտանիան գրավեց Ֆիլադելֆիան։ 1777 թվականի հոկտեմբերի 30-ին Հենքոկը հրաժարվեց իր լիազորություններից Փենսիլվանիա նահանգի Յորք քաղաքում։ Հենքոկի փառասիրությունը վիրավորեց կոնգրեսի բազմաթիվ անդամներին և հատկապես Մասաչուսեթս նահանգի ներկայացուցիչներին։ Իրենց դժգությունը վերջիններս արտահայտեցին նրանով, որ երբ կոնգրեսը առաջարկեց քվեարկել Հենքոկին պարգևատրելու համար նրա մատուցած ծառայությունների համար, վերջինիս նահանգի թեկնածուները դեմ քվեարկեցին։
Հայտնի ստորագրություն
Հենքոկն ավելի շատ հիշվեց ԱՄՆ Անկախության հռչակագրում՝ իր մեծ, արտահայտիչ ստորագրության համար, այնպես, որ Ջոն Հենքոկ անունն Ամերիկայում դարձավ «ստորագրություն» բառի խոսակցական հոմանիշը ։ Արդյունքում այդ արտահայտիչ ստորագրության շուրջ սկսեցին հայտնվել զանազան լեգենդներ և միֆեր։ Այնպես էր պնդվում, իբր Հենքոկը հատուկ դրեց նման խոշոր ստորագրություն, որպեսզի Գեորգ թագավորը կարողանար այն ընթերցել առանց ակնոցների։ Մեկ այլ լեգենդի համաձայն Հենքոկը միակ մարդն էր, ով ստորագրել էր անկախության հռչակագիրը, իսկ մյուս բոլորը ավելի ուշ միացան դրան։
Վերադարձ Մասաչուսեթս
1780-1785 թվականներ նա դառնում է Մասաչուսեթսի նահանգապետ։ Հենքոկի հռետորական վարպետությունը և դատավորի ունակությունները մեծ հիացմունք առաջացրին, սակայն հեղափոխության ժամանակ նա ավելի շատ գնահատվում էր իր՝ ամերիկյան զորքերի համար միջոցներ հավաքելու ունակությամբ։ Չնայած իր առևտրային փորձին, երբեմն նույնիսկ Հենքոկը չէր հասցնում իրականացնել Մայրցամաքային կոնգրեսի պահանջները՝ սոված զորքի համար տավարի միս մատակարելու հարցում։ 1781 թվականին հունվարի 19-ին գեներալ Վաշինգտոնը նախազգուշացրեց Հենքոկին.
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:ԱՄՆ-ի քաղաքական գործիչներ Կատեգորիա:Անգլիացի պետական գործիչներ
Ռոբերտ Բերիչ
Ռոբերտ Բերիչ (սլովեն․՝ Robert Berić,, ՀՍՖՀ), սլովենացի ֆուտբոլիստ, Սենտ Էտիենի և Սլովենիայի ազգային հավաքականի հարձակվողն է։
Ակումբային կարիերա
Ֆուտբոլիստի կարիերան սկսել է հայրենի Կրշկոյում, որից հետո ստորագրել է պայմանագիր Լյուբլյանա քաղաքի Ինտերբլոկ ակումբի հետ։ Նոր ակումբի կազմում առաջին անգամ խաղադաշտ է դուրս եկել Դրավայի դեմ խաղում փոխարինելով խաղընկերոջը։ Ինտերբլոկում իր առաջին գոլը կարողացել է խփել 2008թ․ դեկտեմբերի 7-ին, երբ թիմը մրցում էր Պրիմորիե ակումբի հետ։
2010թ․ օգոստոսին թիմակից Իլիչիչի հետ միասին կնքում է պայմանագիր Մարիբորի հետ։ Նոր ակումբի հիմնական կազմում առաջին անգամ խաղադաշտ է դուրս եկել 2010թ․ մարտի 15-ին Լյուցերնի դեմ խաղում։
Ամառային տրանսֆերային պատուհանի ժամանակ հնարավորություն կար տեղափոխվելու Նյուքասլ, սակայն առաջարկը մերժվեց ֆուտբոլիստի գործակալի կողմից ։
2013թ․ Բերիչը տեղափոխվում է Շտուրմ, իսկ 1 տարի անց՝ Ռապիդ։ 2014թ․ հուլիսի 11-ին Ավստրիայի գավաթի խաղարկության Ամշտետենի դեմ կայացած խաղում իր մեկնարկային հանդիպումն է անցկացրել Ռապիդի կազմում։ Լրացուցիչ ժամանակում Բերիչի կատարած փոխանցումից հետո Դիբոնը կարողանում է դառնալ խաղի միակ գոլի հեղինակը, ինչը Ռապիդին հնարավորություն է տալիս անցնելու գավաթի խաղարկության հաջորդ փուլ։ Ավստրիայի առաջնությունում իր մեկնարկային հանդիպումն անցկացրել է հուլիսի 19֊ին, երբ թիմը մրցում էր Ռեդ Բուլի հետ, սակայն այս անգամ Բերիչի փոխարինումը չօգնեց Ռապիդին, և թիմը պարտվեց 1։6 հաշվով։ Ռապիդի կազմում իր առաջին գոլը հեղինակել է 4-րդ տուրի նախկին թիմի դեմ կայացած խաղում։ Այս խաղում սլովենացին 49-րդ րոպեին բացում է խաղի հաշիվը Շրամելի կատարած փոխանցումից հետո, սակայն 79֊րդ րոպեին հեռացվում է խաղադաշտից, որից հետո Շտուրմը կարողանում է հավասարեցնել խաղի հաշիվը։ 2014/15 մրցաշրջանում Բերիչը մասնակցում է առաջնության 33 խաղերի դառնալով 27 գոլի (ինչը երկրորդ արդյունքն էր Ռեդ Բուլի հարձակվող Սորիանոյից հետո, ով դարձել էր 31 գոլի հեղինակ) և 6 գոլային փոխանցման հեղինակ։ 2015/16 մրցաշրջանում Բերիչը հասցնում է խաղադաշտ է մտնել 5 անգամ, դարնալ 3 գոլի և 2 գոլային փոխանցման հեղինակ։
2015թ․ օգոստոսի 31-ին ամառային տրանսֆերային շրջանի վերջին օրը Բերիչը 4 տարվա պայմանագիր է կնքում ֆրանսիական Սենտ Էտիենի հետ։ Սլովենացու տեղափոխման համար ավստրիական ակումբին վճարում են 4.5 մլն եվրո ։ Նոր ակումբի կազմում իր մեկնարկային հանդիպումն անցկացրել է Ֆրանսիայի առաջնության 5-րդ տուրի Մոնպելիեի դեմ խաղում։ Հաջորդ տուրի Նանտի դեմ կայացած խաղում Բերիչը Պաժոյի կատարած փոխանցումից հետո խփում է իր առաջին գնդակը Սենտ Էտիենի կազմում։
Հղումներ
Կատեգորիա:1991 ծնունդներ Կատեգորիա:Հունիսի 17 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Սլովենացի ֆուտբոլիստներ Կատեգորիա:Սլովենիայի հավաքականի ֆուտբոլիստներ Կատեգորիա:Ռապիդ Վիեննայի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Անդերլեխտի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Մարիբորի ֆուտբոլիստներ
Եստրիքլանդ
Եստրիքլանդ (Gästrikland), պատմական նահանգ (լանդսկապ) Շվեդիայի կենտրոնական հատվածում, Նորդլանդ տարածաշրջանի ամենահյուսիսայինը։ Տարածքը հիմնականում կազմում է Եվլենբորգ լենի հարավային մասը, սակայն փոքրիկ թաղամասեր մտնում են նաև Ուփսալա լենի մեջ։
Սեմիբալկի (Ազովի շրջան)
Սեմիբալկի (Семибалки), գյուղ Ռուսաստանի Դաշնության Ռոստովի մարզի Ազովի շրջանում։ Սեմիբալկովսկովո գյուղական համայնքի շրջկենտրոնն է։ Ազով քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Արտեմ Հարությունյան
Արտեմ Միքայելի Հարությունյան, հայ բանաստեղծ, գրականագետ, թարգմանիչ։ Բանասիրական գիտությունների դոկտոր (1989), պրոֆեսոր (1991)։ ԽՍՀՄ գրողների միության անդամ 1976 թվականից։
Հայկական հանրագիտարանի խմբագրության գիտխմբագիր Միքայել Հարությունյանի որդին է։
Կենսագրություն
1968 թվականին ավարտել է Երևանի պետական համալսարանի բանասիրական ֆակուլտետը, ապա՝ Մոսկվայի Մաքսիմ Գորկու անվան համաշխարհային գրականության ինստիտուտի արտասահմանյան գրականության ասպիրանտուրայի անգլիական բաժինը։ 1972 թվականից դասախոսում է ԵՊՀ-ում ։ 1979 թվականից Հայաստանի Գրողների միության անդամ է։ 1994 թվականին ԱՄՆ-ում անգլերեն թարգմանած «Նամակ Նոյին» ժողովածուն ամերիկյան մի շարք համալսարաններ ներկայացրել են Նոբելյան մրցանակի։ 2010 թվականին հրատարակվել է Հարությունյանի «Հեռուստապոեմներ «Շուշի» և «Բաբելոն» հյուրանոցների աշտարակից» գիրքը։ Դասախոսել է Մոսկվայի, Սորբոնի, Մոնպելիեյի, Մարսելի, Դարեմի, Քլիվլենդի, Կոլումբիայի, Հարվարդի, Քոլգեյթի համալսարաններում, Ստամբուլի ամերիկյան համալսարանում։ 1995 թվականին Ֆուլբրայթի կրթաթոշակով դասախոսել է Համիլթոնի Քոլգեյթի համալսարանում, նույն կրթաթոշակով, 2002 թվականին Լոս Անջելեսի համալսարանում։ 1994-1995 թվականներին աշխատել է Վաշինգտոնում` որպես Լեռնային Ղարաբաղի Հանրապետության դեսպան։ Մասնակցել է արտերկրում կազմակերպված պոեզիայի փառատոների` Մոսկվայում (1983 թ., Մ. Գորկու անվան մրցանակ), Անգլիայում (1983 թ., Լոնդոն-Նյուքասլ, Դիլըն Թոմասի անվան մրցանակ), Ֆրանսիայում (1989 թ., Փարիզ-Ռոդեզ, Ռընե Շարի անվան մրցանակ), Շվեդիայում (Ստոկհոլմ, 2008 թ., միջազգային փառատոնի մրցանակ), Թուրքիայում (Ստամբուլ, 2010 թ., միջազգային փառատոնի մրցանակ)։ 1994 թվականին ԱՄՆ-ում Արտեմ Հարությունյանի անգլերեն թարգմանված «Նամակ Նոյին» ժողովածուն ("Letter to Noah", 1994 թ., New York) ամերիկյան մի շարք համալսարաններ ներկայացրել են Նոբելյան մրցանակի։
2011 թվականին պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով ։ ԽՄԿԿ անդամ 1979 թվականից։
Ստեղծագործություններ
Հարությունյանի ստեղծագործությանը բնորոշ է հողի և ուժի միաձուլումը, քաղաքական իրադարձություններին, ժամանակակից կյանքի իրողությունների ու ռիթմերի պոետիկ ներկայացումը։
Գրել է գրականագիտական հոդվածներ, աշխատություններ («Ետպատերազմյան, ամերիկյան պոեզիայի զարգացման հիմնական միտումները», 1986 թվական, «Գրական ուղղությունների պայքարն անգլիական վեպում 20-րդ դարի սկզբին», 1992 թվական)։ Կատարել է թարգմանություններ անգլերենից (Փ. Բալաքյանի «Ճակատագրի սև շունը», 2003 թվական, «Հայացք Բաբելոնի աշտարակից», 2004 թվական) ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ գրականագետներ Կատեգորիա:Հայ թարգմանիչներ Կատեգորիա:Բանասիրական գիտությունների դոկտորներ Կատեգորիա:Անգլերենից հայերեն թարգմանիչներ Կատեգորիա:Հայ տղամարդ գրողներ
Ռուսլան Բասիև
Ռուսլան Բասիև (Баситы Руслан, ), ռուս և հայ ազատ ոճի ըմբիշ, Աշխարհի (2006) և Եվրոպայի առաջնությունների մրցանակակիր (2009), Հայաստանի բազմակի չեմպիոն, Հայաստանի ազատ ոճի ըմբշամարտի միջազգային կարգի սպորտի վարպետ։
Արտաքին հղումներ
Կատեգորիա:Հայ ըմբշամարտիկներ Կատեգորիա:Ռուս ըմբշամարտիկներ
Վալս երկու պայից
Վալս երկու պայից (valse à deux temps), վալսի տեսակ, պար, որը կատարվում է 3/4 կամ 6/8 երաժշտական չափով։ Ի հայտ է եկել Վիեննայում, ի սկզբանե կոչվում էր «Վիեննական վալս» (ավելի ուշ այդ անվանումը ամրացվեց 3 պայից վալսի վրա)։ 19-րդ դարում Ֆրանսիայում կրում էր նաև «Ռուսական վալս անվանումը» ։
19-րդ դարի պարահանդեսային պար
2 պայից վալսը այդքան էլ հայտնի և հարատև չէր, ինչպես դասական երեք պայից վալսը, որովհետև, հավանաբար, մեծ պարային հմտություններ չէր պահանջում ։ 20-րդ դարում 3 պայից վալսը սկսեցին անվանել վիեննական վալս, սակայն օրիգինալ վիեննական վալսը հենց 2 պայից վալսն էր ։
Ժամանակակից պար
Սպորտային պարահանդեսային պարերում երկու պայից վալսը համարվում է ժամանակակից վիեննական և դանդաղ վալսերի հեշտացված տեսակը։ Ի տարբերություն այդ պարերի՝ այն կատարվում է ոչ թե ամեն տակտի 3/4 երեք քայլով, այլ երկու, ընդ որում առաջին քայլը զբաղեցնում է տակտի առաջին բաժինը, իսկ երկրորդը՝ մնացածը. պարընկերը շարժումն սկսում է դեմքով ըստ պարի ընթացքի. առաջին բաժնում իրականացվում է քայլ կրունկից պտույտի ազատ անկյունով, տակտի մնացած բաժնում ազատ ոտքը մոտենում է դեպի իրեն։ Դրանից հետո ողջ համադրությունը իրականացվում է մյուս ոտքով՝ սկսելով հետ քայլով։
Ծանոթագրություններ
Կատեգորիա:Պարեր ըստ երկրի
Արաբ (այլ կիրառումներ)
Արաբ, կարող է վերաբերել՝
Փութ (Զեստափոնի շրջան)
Փութ (ფუთი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1564 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Another Mind
Another Mind, ջազային կոմպոզիտոր և դաշնակահար Հիրոմ Ուեխարի դեբյուտային ստուդիական ալբոմն է, թողարկվել է 2003 թվականին, «Hiromi» կեղծանվամբ։ Արժանացել է Japan Gold Disc Award մրցանակի «2004 թվականի միջազգային ջազային ալբոմ» անվանակարգում։
Ծանոթագրություններ
Կատեգորիա:2003 ալբոմներ
Ալյասկայի դրոշ
ԱՄՆ նահանգ Ալյասկայի դրոշը (Flag of Alaska) Ալյասկա նահանգի պետական խորհրդանիշերից է։ Ընդունվել է 1927 թվականի հուլիսի 9-ին։ Դրոշի հիմնադիրը Բենի Բենսոնն է։
Ծանոթագրություններ
Կատեգորիա:Ալյասկա Կատեգորիա:1927 դրոշներ Կատեգորիա:ԱՄՆ-ի դրոշներ
Վիյ (ֆիլմ, 1967)
Վիյ (Вий), Նիկոլայ Գոգոլի համանուն պատմվածքի հիման վրա 1967 թվականին նկարահանված խորհրդային գեղարվեստական կինոնկար։ 1968 թվականի խորհրդային կինովարձույթի առաջատարներից մեկն է (32,6 միլիոն հանդիսատես)։ Համարվում է խորհրդային միակ սարսափ ֆիլմը։
Սյուժեն
Մի անգամ գիշերով, բուրսայի (հոգևոր դպրոց) սան Խոմա Բրուտը, ծեծի է ենթարկում վհուկի, որից հետո վերջինս կերպարանափոխվելով գեղեցկուհու, մահանում է։ Շուտով Խոմային կանչում են երեք գիշերների ընթացքում սաղմոսարան կարդալու` երիտասարդ պաննայի դագաղի մոտ, որը պարզվում է այն նույն վհուկն էր և ցանկանում էր վրեժ լուծել Խոմայից։ Խոման փորձում է փախչել, սակայն նրան խանգարում է պաննայի հայրը` պան հարյուրապետը, ով խոստացել էր կատարել իր դստեր վերջին խնդրանքը։ Հարյուրապետը Խոմային կանգնեցնում է ընտրության առջև` եթե սեմինարիստը արարողությունը տանի մինչև վերջ, ապա նրան սպասվում է առատ պարգև, իսկ եթե Խոման կփորձի խույս տալ սաղմոսերգությունից, ապա հարյուրապետի հրամանով դաժանորեն կպատժվի։
Կայո սյուր Մեր
Կայո սյուր Մեր (Cayeux-sur-Mer), համայնք Ֆրանսիայի Պիկարդիա մարզի Սոմ գավառում ։
Վիյ (ֆիլմ, 1967)
Ծանոթագրություններ
Կատեգորիա:Խորհրդային ֆիլմեր Կատեգորիա:1967 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Ռուսական ֆիլմեր Կատեգորիա:Ֆիլմեր վհուկների մասին
Կայո սյուր Մեր
Բնակչությունը 2006 թվականի դրությամբ կազմում է 2785 մարդ, բնակչության խտությունը` 105.93 մարդ/կմ²։ Բնակավայրը զբաղեցնում է 26.29 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս-արևմուտք, Ամյեն քաղաքից 70 կմ հյուսիս-արևմուտք։
Տնտեսություն
2010 թվականին ուներ 1665 աշխատունակ (15-64 տարեկան) բնակիչ, որոնցից ակտիվ էին 1031-ը, իսկ ոչ ակտիվները` 634։ Ակտիվության ցուցանիշը կազմում է 61,9 %։ 1031 աշխատունակ մարդկանցից աշխատել է 830 անձ (455 տղամարդ և 375 կին)։ Գործազուրկ են եղել 201 անձ (107 տղամարդ և 94 կին)։ 634 անաշխատունակներից 90-ը եղել են աշակերտներ կամ ուսանողներ, 267-ը` թոշակառուներ, իսկ 277-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Յունզան
Յունզան (Unzent), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09319։
Բնակչություն
Համայնքի բնակչությունը 2008 թվականին կազմում էր 123 մարդ։
Տնտեսություն
2007 թվականի տվյալներով 75 աշխատունակ տարիքի մարդկանցից (15-64 տարեկան) 51-ը տնտեսապես ակտիվ էին, 24-ը անգործ (ակտիվության ցուցանիշը 68,0 %, 1999 թվականին եղել է՝ 61,1 %)։ 51 աշխատունակ բնակիչներից 46-ը աշխատում էին (26 տղամարդ և 20 կին), անաշխատանք էին 5-ը (3 տղամարդ և 2 կին)։ 24 անգործ մարդկանցից 8-ը աշակերտներ կամ ուսանողներ են, 9-ը թոշակառու, 7-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բելեվալիա պիկնաթա
Բելեվալիա պիկնաթա, շուշանազգիների ընտանիքին պատկանող բազմամյա սոխուկավոր բույս է։ Հայաստանի ֆլորայի այն ներկայացուցիչներից է, որոնք դեկորատիվ մեծ արժեք են ներկայացնում և միանգամայն հեռանկարային են մշակության մեջ մտցնելու համար։
Ծանոթագրություններ
Կատեգորիա:Բույսեր այբբենական կարգով Կատեգորիա:Շուշանազգիներ
Ալթունդաղ Ներքին
Ալթունդաղ Ներքին, ավերակ գյուղ, Երևանի նահանգի Նոր Բայազետի գավառում։ Գտնվում էր Գեղամա լեռնահամակարգին պատկանող Ալթունդաղ լեռնալանջին։ Գյուղից ոչ հեռու գտնվում էր Ալթունդաղ Վերին գյուղը։
Վարկածներից մեկի համաձայն Ալթունդաղ գյուղերից մեկը համապատասխանում է Թառյաց տափ կամ Ուռյաց տափ գյուղին, որը Աշոտ Ա-ն նվիրել էր Սևանի վանքին։ Սակայն Ղևոնդ Ալիշանը հերքում է այդ վարկածը ։
Ծանոթագրություններ
Կատեգորիա:Արևելյան Հայաստանի գյուղեր
Աելո դել Ֆրիուլի
Աելո դել Ֆրիուլի (Aiello del Friuli), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 2222 մարդ՝ ըստ 2008 թվականի մարդահամարի տվյալների, բնակչության խտությունը՝ 170 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 33041։ Հեռախոսային կոդ՝ 00431։
Կոմունայի հովանավորն է Սուրբ Ուլրիխը։ Տոնն ամեն տարի նշվում է հուլիսի 4-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Բուհուսլեն
Բուհուսլեն (Bohuslän), Շվեդիայի պատմական շրջան, որը գտնվում է Սկագերակ նեղուցի առափնյայի մոտ ։
Մակերեսը՝ 4473 կմ², բնակչության թիվը՝ 282 949 մարդ (2007 թվականի դրությամբ) ։
Արաբի (ծածկանուն)
Արաբի, հայկական ծածկանուն ։
Բուհուսլեն
Աշխարհագրություն
Ընդարձակվում է Նորվեգիայի սահմանից 160 կմ հեռավորության վրա հյուսիսում մինչև Գյոտեբորգը՝ հարավում։ Արևելքում սահմանակցում է Դալսլանդի և Վեստերյոտլանդի հետ։
Արաբի (ծածկանուն)
Ծածկանունն օգտագործել են հետևյալ անձինք՝
Բուհուսլեն
Պատմություն
Սվինեսունդի և Գյոտա-Էլվի միջև ընկած առափնյայի հատվածը բավականին ուշ է դարձել վարչատարածքային միավոր։ Համենայնդեպս, վիկինգների դարաշրջանից սկսած նահանգը բաժանված էր երկու մասի և մտնում էր նորվեգական Ռանրիկե շրջանի մեջ հյուսիսում և և Էլվսուսել շրջանի մեջ՝ հարավում։ Սակայն XIII դարից սկսած շրջանները սկսեցին միավորվել։
Արաբի (ծածկանուն)
Ծանոթագրություններ
Կատեգորիա:Կեղծանուններ
Բուհուսլեն
Պատմություն
Բուհուսլենի տնտեսական կյանքը պարբերաբար ակտիվացնում էր նրա ափերի մոտ ծովատառեխի մոտեցումը, ինչը տեղի է ունեցել XIII, XVI և XVIII դարերում։ XIX դարը դարձել է նահանգի բարգավաճման ժամանակաշրջան, այդ ժամանակ բնակչության թիվը զգալիորեն աճել է։ XX դարում առափնյա շրջաններում նույնպես բնակչության աճ է դիտվել։
Սովետսկի Դար (Ազովի շրջան)
Սովետսկի Դար (Советский Дар), գյուղ Ռուսաստանի Դաշնության Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 70 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Դու Ջի Վոն
Կարիերա
1988 թվականին Հանյանգի համալսարանը ավարտելուց հետո Դո Ջի Վոնը միանում է Կորեայի ազգային բալետին ։
Նա ընտրվել է որպես բալետի ընկերության գովազդի մոդել, ինչը հանգեցրել է նրա դեբյուտին ժամանցի արդյունաբերության բնագավառում ։
Նա սկսել է նկարահանվել հեռուստատեսային դրամաներում՝ Seoul Ddukbaegi (1990) և  Kareisky (1994): 2001 թվականին King Jungjong's 4th consort Park Gyeong Bin ֆիլմում նրա դերը ճանաչում ու ժողովրդականություն բերեց դերասանուհուն ։
Բացի առաջատար դերերի շարքից, օրինակ` « Մեր երջանիկ ավարտը» (2008), Ջի-վոն ակտիվ է նաև հեռուստատեսությունում` հիմնականում մարմնավորելով երկրորդական դերեր։
Անձնական կյանք
1998 թվականի հուլիսին Դուն առևանգվել է տղամարդու և կնոջ կողմից, ովքեր Սեուլի սպորտային կենտրոնի ավտոկայանատեղիում դերասանուհուն սպառնում էին դանակով։ Զույգը նրան մտցրեց բեռնախցիկ և ընթացավ 5 ժամ շարունակ, միչև ₩ 14 միլիոն փրկագին ստանալը։
Ֆիլմերի ցանկ
Հեռուստատեսային դրամա
Ֆիլմ
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի կինոդերասանուհիներ
Քվեդա Իլեմ
Քվեդա Իլեմ (ქვედა ილემი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 525 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Ոսկե վանդակում (ֆիլմ)
«Ոսկե վանդակում» («В золотой клетке», այլ անվանում՝ «Ոսկե վանդակ» («Золотая клетка»), 1918 թվականի ռուսական գեղարվեստական համր ֆիլմը, որը նկարահանել է ռեժիսոր Չեսլավ Սաբինսկին։ Էկրան է բարձրացել 1918 թվականի հուլիսի 23-ին։ Ֆիլմը չի պահպանվել։
Սյուժե
Ֆիլմը ներկայացնում է մի աղջկա պատմություն, որն ամուսնացել է հարուստ մարդու հետ՝ եղբորը ապահովելու համար ։
Ֆիլմի հերոսուհու եղբայրը ֆինանսական դժվարություններ ունի։ Նրան օգնելու համար աղջիկը որոշում է ամուսնանալ մի հարուստ մարդու հետ։ Կինը դժբախտ է ամուսնության մեջ․ նա տառապում է, որ ապրում է «ոսկե վանդակում», հարստության մեջ, բայց ազատությունից զրկված։
Քննադատություն
«Кино-бюллетень»-ի գրախոսը ֆիլմի վերաբերյալ տվել է հետևյալ եզրակացությունը. «Պիեսի մտահղացումը խորությամբ աչքի չի ընկնում... Գործողությունը զարգանում է խճճված և անտրամաբանական, բեմադրությունն ու խաղը հաջող են» ։
Արտաքին հղումներ
Կատեգորիա:Ռուսական ֆիլմեր Կատեգորիա:Ռուսական դրամա ֆիլմեր Կատեգորիա:1918 ֆիլմեր
DC-ի ընդլայնված տիեզերք
DC-ի ընդլայնված տիեզերք (DC Extended Universe (DCEU)), ոչ պաշտոնական անուն, որը վերաբերվում է DC Comics-ի կողմից հրատարակված կոմքիսների վրա հիմնված կինեմատոգրաֆիական տիեզերքին, որը թողարկվում է Warner Bros. Pictures-ի կողմից։ Ֆիլմերի արտադրությունները սկսվել են 2011 թվականից։ Ֆիլմաշարը համաշխարհային տոմսարկղերի շահույթով վաստակել է ավելի քան 3 միլիարդ դոլար և համարվում է տասնչորսերորդ, ամենաշատ շահույթ ունեցող ֆիլմաշարը։
Ֆիլմերը հիմնականում պարունակում են մեծ դերասանական անձնակազմեր։ Դերակատարներից են` Հենրի Քավիլը, Բեն Աֆլեքը, Գալ Գադոտը, Էզրա Միլերը, Ջեյսոն Մամոան, Ռեյ Ֆիշերը և այլք։ 2016 թվականի մայիսից Ջեոֆ Ջոնսը և Warner Bros.-ի գործադիր փոխնախագահ Ջոն Բերգը ղեկավարում են DC-ի ֆիլմերի բաժինը։ 2018 թվականին DC-ի ֆիլմերի ղեկավար նշանակվել է Ուոլթեր Համադան։
DCEU-ի առաջին ֆիլմը եղել է «Պողպատե մարդը» (2013) ֆիլմը, դրանից հետո «Բեթմենն ընդդեմ Սուպերմենի։ Արդարության արշալույսին» (2016), «Ինքնասպանների ջոկատ» (2016), «Հրաշք կին» (2017), «Արդարության լիգա» (2017), «Ակվամեն» (2018) , «Շազամ» (2019), «Գիշատիչ թռչուններ։ Զարմանալի պատմություն Հարլի Քուինի մասին» (2020), «Հրաշք կին 1984» (2020), «Ինքնասպանների ջոկատ» (2021), Բեթմեն (2021) ֆիլմերը։ 2020 թվականին նախատեսված է թողարկել «Կիբօրգ», և «Կանաչ լապտերների կորպուսը» ֆիլմերը։ Այլ ծրագրեր գտնվում են զարգացման տարբեր փուլերում։
Արտադրություն
2013 թվականի Սուպերմենի մասին պատմող «Պողպատե մարդը» ֆիլմը հիմք հանդիսացավ DC-ի ապագա ֆիլմերի համար ։ Ֆիլմում կային մեջբերումներ DC-ի այլ կերպարներից ։ Հունիսին, «Պողպատե մարդը» ֆիլմի հեռարձակումից օրեր անց հայտարարվեց, որ ֆիլմի ռեժիսոր Զաք Սնայդերը և սցենարիստ Դեյվիդ Ս. Գոյերը նկարահանելու են ֆիլմի շարունակությունը ։ Հուլիսին San Diego Comic-Con-ում հայտարարվեց, որ ֆիլմի շարունակության մեջ գլխավոր դերում լինելու է նաև Բեթմենը, ինչը նշանակում է, որ նրանք ստեղծում են ընդարձակ տիեզերք  ։ 2014 թվականի հոկտեմբերին Warner Bros.-ը հայտարարեց, որ լինելու են 10 DC-ի ֆիլմեր ։
2016 թվականին, «Բեթմեն ընդդեմ Սուպերմենի» ֆիլմի քննադատությունից հետո Warner Bros.-ը ստեղծեց DC-ի ֆիլմերի բաժին, որտեղ ղեկավարներ նշանակեց Ջեոֆ Ջոնսին և Warner Bros.-ի գործադիր փոխնախագահ Ջոն Բերգին, որպեսզի այդպիսով վերահասկի DC-ի ընդարձակ տիեզերքի ֆիլմերի արտադրությունը ։ Չարլզ Ռովենը նշանակեվեց DC ֆիլմերի պորդյուսեր։ Նա այդ պաշտոնը տանում էր դեռ 2005 թվականի «Բեթմեն։ Սկիզբը» ֆիլմից սկսած   ։ 2017 թվականի հունիսին «Հրաշք կին» ֆիլմի ֆինանսական և քննադատական հաջողությունից հետո Ջեոֆ Ջոնսը հետևում է, որ DC-ի մյուս ֆիլմերը կենտրոնացած լինեն սրտի, հումորի, հույսի, հերոսության և կերպարների լավատեսության վրա ։
Պողպատե մարդը (2013)
Քլարկ Կենտը/ Կալ-Էլը, ով տարիներ առաջ ժամանել էր Երկիր` գալով Կրիպտոն մոլորակից, ցանկանում էր պարզել թե ինչու են նրան ուղարկել Երկիր։ Նրան մեծացնում են նրան որդեգրած ծնողներ` Ջոնաթան և Մարթա Կենտերը։ Նա իրեն վերցնում է «Սուպերմեն» անունը, և պարզում է, որ նրա կարողությունները նախատեսված էին աշխարհում խաղաղություն հաստատելու կամ աշխարհը նվաճելու համար ։
«Խավարի ասպետը։ Լեգենդի վերածնունդը» ֆիլմի սցեփնարի քննարկումների ժամանակ Դեյվիդ Ս․ Գոյերը Քրիստոֆեր Նոլանին ասեց մի գաղափար, թե ինչպես կարելի է ներկայացնել Սուպերմենին ժամանակակից քոնտեքստում ։ Գոյերի գաղափարից տպավորված լինելով, Նոլանը պատմում է այդ գաղափարի մասին ստուդիային, որը վարձում է Նոլանին, որպեսզի նա լինին ֆիլմի պրոդյուսերը, իսկ Գոյերը` սցենարիստը ։ 2010 թվականի հոկտեմբերին Զաք Սնայդերը նշանակվում է ֆիլմի ռեժիսոր ։ 2011 թվականի հունվարին Հենրի Քավիլը ընտրվում է Քլարկ Կենտի/ Սուպերմենի դերը կատարելու համար ։ Դերերում են նաև Էմի Ադամսը որպես Լոիս Լեյն , Մայքլ Շենոնը` Գեներալ Զոդ , Դայան Լեյնը` Մարթա Կենտ , Քևին Քոսթները` Ջոնաթան Կենտ , Ռասսել Քրոուն` Ջոր-Էլ և Լոուրենս Ֆիշբորնը որպես Փերի Ուայթ ։ Ֆիլմի նկարահանումները սկսել են 2011 թվականի օգոստոսի 1-ին ։ «Պողպատե մարդը» ֆիլմը Հյուսիսային Ամերիկայում թողարկվել է 2013 թվականի հունիսի 14-ին ։
Բեթմենն ընդդեմ Սուպերմենի։ Արդարության արշալույսին (2016)
Գոթեմ Սիթիի վրիժառու-հերոս Բեթմենը գալիս է Մետրոպալիս` Սուպերմենի հետ մենամարտելու ։
Ինքնասպանների ջոկատ (2016)
Գաղտնի պետական գործակալությունը օգտագործում է բանտարկված չարագորներին աշխարհը կործանիչ վտանգից փրկելու համար ։
2009 թվականի փետրվարին, DCEU-ի ստեղծումից առաջ, Warner Bros.-ը զարգացնում էր ֆիլմ Ինքնասպանների ջոկատի մասին, որի ռեժիսորը պետք է լիներ Դան Լինը, իսկ սցենարիստը` Ջասթին Մարկսը ։ 2014 թվականի հոկտեմբերին Warner Bros.-ը հայտարարեց «Ինքնասպանների ջոկատ» ֆիլմի մասին, որի ռեժիսորն էր Դեյվիդ Էյերը : Դեկտեմբերին հայտարարվեց, որ Էյերը նաև գրելու է ֆիլմի սցենարը ։ Դերերում են Ուիլ Սմիթը որպես Դեդշոթ, Մարգո Ռոբին` Հարլի Քուին, Ջարեդ Լետոն` Ջոկեր, Ջեյ Քուրթնին` Կապիտան Բումերանգ, Ջեյ Էռնանդեսը` Էլ Դիաբլո, Ադեվալե Ակինոյ-Ագբաջեն` Մարդասպան Քրոք, Քերեն Ֆուկուհարան` Կատանա, Կարա Դելևինը` Կախարդ աղջիկ, Վիոլա Դեվիսը` Ամանդա Ուոլեր և Ջոել Քինամանը որպես Ռիք Ֆլագ ։ Իրականում Ռիք Ֆլագի դերը պետք է կատարեր Թոմ Հարդին, սակայն նա չկարողացավ ժամանակի մեջ հարմարվել քանի որ նկարահանվում էր «Փրկվածը» ֆիլմում ։ Նկարահանումների շրջանը սկսել է 2015 թվականի ապրիլի 13-ին Տորոնտոյում ։ Նկարահանումները վերջացել են 2015 թվականի օգոստոսի 28-ին ։ «Ինքնասպանների ջոկատ» ֆիլմը Հյուսիսային Ամերիկայում թողարկվել է 2016 թվականի օգոստոսի 5-ին ։
Ֆիլմի իրադարձությունները տեղի են ունենում «Բեթմենն ընդդեմ Սուպերմենի։ Արդարության արշալույսին» ֆիլմի իրադարձություններից հետո ։ Ֆիլմում նաև երևացել են Բեն Աֆլեքը որպես Բրյուս Ուեյն Բեթմեն և Էզրա Միլերը որպես Բարի Ալեն/ Ֆլեշ ։ Տիտրերից հետո տեսարանում երևում է, որ Ուոլերը հանդիպում է Ուեյնին` նրան տալով Արդարության լիգայի անդամների մասին տեղեկություն պարունակող փաստաթղթեր ։
Հրաշք կին (2017)
Ամազոնուհի մարտիկ Դիանան, ով Զևսի դուստրն է, օգտագործում է իր տաղանդները և կարողությունները` Առաջին համաշխարհային պատերազմի ժամանակ մարդկությանը օգնելու համար։
2013 թվականի դեկտեմբերին հայտարարվեց, որ Գալ Գադոտը կատարելու Դիանա Փրինսի/ Հրաշք Կնոջ դերը ։ 2014 թվականի հոկտեմբերին Warner Bros.-ը հայտարարեց «Հրաշք կին» ֆիլմի մասին ։ Նոյեմբերին հայտարարվեց, որ ֆիլմի ռեժիսորն է լինելու Միշել ՄաքԼարենը, իսկ սցենարիստը` Դեյվիդ Ֆուշը ։ 2015 թվականի ապրիլին ՄաքԼարենը լքում է նախագիծը ։ Նույն ամսում հայտարարվեց, որ ֆիլմի նոր ռեժիսորը լինելու է Փեթի Ջենքինսը ։ Հուլիսին հայտարարվեց, որ Քրիս Փայնը կատարելու է Սթիվ Թրեվորի դերը ։ Դերեում են նաև Քոնի Նելսենը որպես թագուհի Հիպոլիտա, Ռոբին Րայթը` Անտիոպա, Դենի Հյուսթոնը` Էնրիխ Լյուդենդորֆ, Ելենա Անայան` բժիշկ Թույն և Դևիդ Թյուլիսը որպես Արես  ։ Նկարահանումները սկսել են 2015 թվականի նոյեմբերին և տեղի են ունեցել Մեծ Բրիտանիայում, Ֆրանսիայում և Իտալիայում ։ «Հրաշք կին» ֆիլմը Հյուսիսային Ամերիկայում թողարկվել է 2017 թվականի հունիսի 2-ին ։
Արդարության լիգա (2017)
Ոգեշնչվելով Սուպերմենի ինքնազոհումից, Բեթմենը և Հրաշք կինը հավաքում են մետամարդկանց թիմ, որպեսզի դիմակայեն աղետաբեր վտանգին ։